Fix

Fix on eesti rokkansambel, mis tegutseb alates 1968. aastast. Fix tuli kokku Tartus 1968. aastal ning mängis biitmuusika stiilis tantsupalu. Ansambli nime mõtles välja Mart Helme. 1972. aastal lahkusid ansamblist asutajaliikmed Mart Helme ja Mait Eelrand, samuti organist Mart Kuurme. Liitusid aga Evald Raidma ning Riho Lilje. Koos mängijatega teisest Tartu ansamblist Viker 5 moodustati kontserdibrigaad Intarsia (koosseisus olid ka puhkpillid) ja paar kuud hiljem ansambel Initsiaal (puhkpillideta). Mõlemad tegutsesid lühikest aega. Ansambliga liitusid seejärel Juhan Sütt, Vello Toomemets, Jüri Rosenfeld ja lauljatena Tõnu Kilgas ning Peeter Väljak. 1974. aasta lõpus alustas juba algkoosseisus mänginud Väino Land uue Fixi koosseisu moodustamist, kus solistiks sai Silvi Vrait ning trummariks Priit Pihlap. Armeeteenistusest naasnud Viktor Vassiljev alustas kitarrimängijana Fixis 1976. aastal. 1978. aastal lahkus Väino Land ning asutas uue ansambli Repriis, kuid 1981. aastal tuli ta Fixi tagasi ja kuulub ka tänasesse Fixi koosseisu. Lugusid salvestati Vanemuise teatri stuudios, esialgu salamahti, ansambli helimees töötas teatris helirežissöörina. 1976. aastal sai Fix kutseliseks RAT Vanemuise ansambliks ning tegi kaasa mitmes teatrilavastuses. Kutsujaks oli ballettmeister Ülo Vilimaa, esimeseks lavastuseks sai "Fix - revüü". Ansambli loominguliste jõudude hulka kuuluvad laulude ja instrumentaalpalade loojaina Vello Toomemets ja Priit Pihlap ning arranžeerijana Evald Raidma. Ansambli tuntuim laulusõnade autor oli Juhan Sütt. Fix on aastate vältel esinenud edukalt mitmel konkursil ja festivalil. Kaugeim välisreis oli 1979. aastal, kui osaleti Nõukogude Liidu ja Kuuba sõpruspäevadel Kuubas, kus anti kolm kontserti Santiago de Cubas ja neljas esinemine toimus koos Kuuba ansamblitega suurel galakontserdil Havannas Karl Marxi nimelises teatris. Arne Oidi nimelisel lauluvõistlusel 1980. aastal pälvis Fixi lugu "Kuninganna" (P.Pihlap/J.Sütt) esikoha. 1980. aastatel oli ansambli solist Viljo Tamm, kes oli ka laulude ja laulutekstide autor. Eesti Muusikaauhinnad 2020 galal pälvis Fix auhinna - Panus Eesti muusikasse. Mart Helme – basskitarr, laul (1968–72) Mait Eelrand – kitarr, laul (1968–72) Mart Kuurme – klahvpillid, laul (1968–72) Neeme Konsa – trummid (1968) Väino Land – kitarr, trummid, laul (1968–78, alates 1981) Valdur Tamm – trummid (1968–69) Riho Lilje – kitarr, laul (1969–74) Madis Vaha – trummid (1970) Novella Hanson – laul (1970–71, 1982) Evald Raidma – klahvpillid, laul (alates 1972) Juhan Sütt – basskitarr (1972–81) Tõnu Kilgas – laul (1972–74) Enn Seppet – basskitarr, laul (1972–74) Vello Toomemets – laul, viiul (1973, 1976–83, alates 1995) Jüri Rosenfeld – kitarr, laul (1974–76) Peeter Väljak – laul, akustiline kitarr (1974–76) Viktor Vassiljev – kitarr, laul (alates 1976) Priit Pihlap – trummid, laul, akustiline kitarr (1976–81, alates 1995) Silvi Vrait – laul (1976–83, 1995-2013) Madis Kütt – basskitarr, laul (1981–88) Alar Madisson – laul (1981–89) Viljo Tamm – laul (1981–96) Ove Maidla – trummid (1982–83) Vladimir Aleksejev – trummid, laul (1983) Margus Fuchs – trompet (1981–86) Toomas Alamets – trompet (1981–86) Johannes Mitt – trompet (1981–86) Jaan Kiiv – tromboon (1981–83) Ants Lääts – saksofon (1983–84) Igor Õunapuu – kitarr (1983–86) Peeter Jõgioja – trummid (1984) Eeri Bakhoff – trummid, laul (1986) Kanni Kutman – laul (1986) Mait Paldra – basskitarr, laul (1987–91, alates 1995) Peeter Kirss – laul (1988–91) Jaan Reim – kitarr, laul (1988–91) "Värviline maailm" (1979) LP Fix = Ансамбль "Фикс" (1979) MC "Fix 15" (Salvestus 1983, plaat 1985) LP "Tsirkus" (1988) MC "Fix 20" (1988) LP "Varblase hing" (1996) CD/MC "Tsirkus maksimus: Kogutud teosed – I osa" (1999) CD/MC "Kell. Fix 33" (2001) CD "Unplugged" (2003) CD "Kontsertsalvestus Pärnu Kontserdimajas 14. novembril 2003" (2006) DVD "Fix 40: Gold Edition 999,9" (2008) 3CD "Jaanipäevaks kõrgeks kasvab rohi" (2009) CD Ansambli FIX juubelikontserdil ..... Uued uudised. 15.08.2018. Andres Oja „Tsepeliini triumf. Eesti rock 1970. aastatel“, kirjastus Tänapäev Fix on eesti muusikas üks suur vundamendikivi.. Vaadatud 02.08.2022. "Ansambel FIX pälvib auhinna..." Originaali arhiivikoopia seisuga 7. juuli 2022. Vaadatud 2. augustil 2022. Discograafia. Andres Oja. "Tsepeliini triumf. Eesti rock 1970. aastatel." Kirjastus Tänapäev. 2016. http://www.kontsert.ee/fix/ https://arhiiv.err.ee/vaata/ansambel-fix-136377 Ansambel Fix. 1970. aastad. err.ee, arhiiv. Ansambel Fix. Fotod. Ansambli Fix lugu. Eesti Naine, 08.02.2017. Fix tuli esimest korda publiku ette naistepäeval 50 aastat tagasi. Tartu Postimees, 8. märts 2019. Fix andmebaasis MusicBrainz (inglise keeles)